Ο **Δημήτρης Μαρμαρινός**, γεννημένος στις 14 Μαΐου 1976 στη Χαλκίδα, είναι Έλληνας καλαθοσφαιριστής. Διαθέτει ύψος 2,05 μέτρα και αγωνίζεται ως Power Forward και Center. Ο Μαρμαρινός είναι απόφοιτος των Τ.Ε.Φ.Α.Α.

Καριέρα
-------

Ξεκίνησε την αθλητική του πορεία στην πόλη της Χαλκίδας όπου και γεννήθηκε το διάστημα 1988-95. Ξεκίνησε την επαγγελματική του σταδιοδρομία από τα τμήματα του Έσπερου Καλλιθέας, αγωνιζόμενος για δύο έτη στην Α2 Εθνική (1996-98). Τότε του παρουσιάστηκε η ευκαιρία να αγωνιστεί στο Κολλεγιακό Πρωτάθλημα των Η.Π.Α. (NCAA) ως μέλος του Πανεπιστημίου της Νεβάδα. Η πρώτη του χρονιά υπήρξε θετική, ωστόσο, προτού επιστρέψει για τη δεύτερη, έλαβε θελκτική πρόταση από τον Έσπερο, που πλέον είχε ανέλθει στην Α1 Εθνική, κι έτσι αποφάσισε να παραμείνει στην Ελλάδα. Με την ομάδα του Έσπερου είχε τη δυνατότητα να λάβει μεγάλο χρόνο συμμετοχής, με αποτέλεσμα να δεχτεί αρκετές προτάσεις το καλοκαίρι του 2000, μετά τον υποβιβασμό της ομάδας της Καλλιθέας. Αναδείχθηκε πρώτος στην κατηγορία των κοψιμάτων με την ομάδα του Έσπερου στην Α2 Εθνική τις περιόδους 1996-97 και 1997-98 και στην Α1 Εθνική την περίοδο 1999-00. Ομοίως στην περιφέρεια Big West κατά τη θητεία του στην Αμερική την περίοδο 1998-99.

Εν τέλει ο παίκτης υπέγραψε συμβόλαιο με την ομάδα του Αμαρουσίου στην οποία παρέμεινε συνολικά για τρία χρόνια (2000-2003). Με τους κιτρινόμαρους κατέκτησε την περίοδο 2000-01 το Κύπελλο Σαπόρτα. Ο ίδιος συνέβαλλε αγωνιζόμενος σε 11 αγώνες σημειώνοντας 3,7 πόντους κατά μ.ό. Την ίδια χρονιά, και συγκεκριμένα στις 7 Απριλίου 2002, συμμετείχε στον τελικό του Κυπέλλου Ελλάδος, γνωρίζοντας την ήττα με σκορ 74-66 από τον Ολυμπιακό στο Σ.Ε.Φ. Την επόμενη χρονιά με την ίδια ομάδα συμμετείχε σε 13 αγώνες του Κυπέλλου Κόρατς σημειώνοντας 3,6 πόντους κατά μ.ό.

Επόμενος σταθμός στην καριέρα του υπήρξε ο Απόλλωνας Πατρών (2003-2004), καθώς όμως αγωνίστηκε λίγο αποφάσισε να φύγει στο εξωτερικό υπογράφοντας συμβόλαιο με την ιταλική Ούντινε (2004) και κατόπιν με την Τεράμο Μπάσκετ, στην οποία αγωνίστηκε βασικός.

Τον Αύγουστο του 2005 επέστρεψε στην Ελλάδα για να φορέσει τα χρώματα του Πανιωνίου. Με την ομάδα της Νέας Σμύρνης αγωνίστηκε σε 10 αγώνες για το ULEB Cup σημειώνοντας 6,1 πόντους κατά μ.ό. Την επόμενη χρονιά (2006-07) επέστρεψε στην Ιταλία όπου και αγωνίστηκε σε πέντε αγώνες με τη Βίρτους Ρόμα, για να μεταβεί ύστερα στη Νάπολι (Φεβρουάριος - Μάιος 2007). Με την πρώτη διαγωνίστηκε στην EuroLeague σημειώνοντας 2,8 πόντους κατά μ.ό. σε 6 αγώνες. Την περίοδο 2007-08, και συγκεκριμένα από το Δεκέμβρη, δοκίμασε την τύχη του σε μία νέα χώρα, και συγκεκριμένα τη Ρωσία, όπου και εντάχθηκε στο δυναμικό της Λοκομοτίβ Ροστόφ, χρονιά κατά την οποία αγωνιζόταν σε αυτή και ο Νέστορας Κόμματος. Την ίδια χρονιά συμμετείχε και στο EuroCup σημειώνοντας 3,6 πόντους κατά μ.ό. σε 13 αγώνες.

Τον Απρίλιο του 2008 μετέβη στην Ιταλία προκειμένου να βοηθήσει την Γιουβεκαζέρτα στην προσπάθειά της στη δεύτερη τη τάξει ιταλική κατηγορία. Παρ' όλα αυτά δεν αγωνίστηκε καθόλου επιστρέφοντας απογοητευμένος στην Ελλάδα. Τον Αύγουστο του 2008 ανακοινώθηκε η απόκτηση του Μαρμαρινού από τον ΠΑΟΚ με μονοετές συμβόλαιο, τη χρονιά ωστόσο ολοκλήρωσε στην απογοήτευση της προηγούμενης χρονιάς, Γιουβεκαζέρτα.

Το Φεβρουάριο του 2010 ο καλαθοσφαιριστής φόρεσε τα χρώματα των Τρικάλων 2000 στα πλαίσια της Α1 Εθνικής, ενώ τον Ιανουάριο του 2011 έλαβε μεταγραφή για πρώτη φορά σε κυπριακό σύλλογο και συγκεκριμένα στον Αχιλλέα Καϊμακλίου. Το Φεβρουάριο του 2011 αποχώρησε από την ομάδα με προορισμό τη Θεσσαλονίκη για να αγωνιστεί στην Α1 Εθνική με τον Ηρακλή. Η περίοδο 2011-12 σήμανε την επιστροφή του στην Α2 Εθνική για λογαριασμό του Πιερικού-Αρχέλαου.

Μετά από ένα χρόνο απραξίας, ο Μαρμαρινός φόρεσε για την περίοδο 2013-14 τη φανέλα της Ε.Κ. Καβάλας.

### Εθνική Ελλάδας

Ως μέλος της Εθνικής Ελλάδος Ανδρών, ο Μαρμαρινός διαγωνίστηκε στους Μεσογειακούς Αγώνες του 2001 στην Τύνιδα, κατακτώντας το ασημένιο μετάλλιο.

Παραπομπές
----------

1. 1 2 3 4 5  «Δημήτρης Μαρμαρινός» Αρχειοθετήθηκε 2011-04-09 στο Wayback Machine. άρθρο στον ιστότοπο SportLine Basketball.
2. ↑  «Μάθε επιστήμη κι άσ *τηνε...»*, άρθρο στον ιστότοπο της εφημερίδας «Το Βήμα», 17 Δεκεμβρίου 2000.
3. 1 2 3 4  «Στον ΠΑΟΚ και ο Δημήτρης Μαρμαρινός», άρθρο στον ιστότοπο PaokMania.gr, 22 Αυγούστου 2008.
4. ↑  «Όταν το Μαρούσι κατέκτησε το Σαπόρτα!», άρθρο στον ιστότοπο Gazzetta.gr, 17 Απριλίου 2013.
5. 1 2 3  Dimitrios Marmarinos, στατιστικά στην επίσημη ιστοσελίδα της Fiba Europe. (Αγγλικά)
6. ↑  «Η ιστορία των τελικών Κυπέλλου Ανδρών» Αρχειοθετήθηκε 2013-02-10 στο Wayback Machine. πληροφορίες στον επίσημο ιστότοπο της Ε.Ο.Κ.
7. 1 2  Dimitrios Marmarinos, στατιστικά στην επίσημη ιστοσελίδα της EuroLeague. (Αγγλικά)
8. ↑  «Στη Νάπολι ο Μαρμαρινός», άρθρο στον ιστότοπο Contra.gr, 7 Φεβρουαρίου 2007.
9. ↑  ««Τέλος» ο Μαρμαρινός», άρθρο στον ιστότοπο του NovaΣΠΟΡ FM, 24 Μαΐου 2007.
10. ↑  «Συμπαίκτης του Κόμματου ο Μαρμαρινός», άρθρο στον ιστότοπο του του NovaΣΠΟΡ FM, 14 Δεκεμβρίου 2007.
11. ↑  «"Ρώσος" ο Μαρμαρινός» Αρχειοθετήθηκε 2016-03-05 στο Wayback Machine. άρθρο στον ιστότοπο Sport24.gr, 14 Δεκεμβρίου 2007.
12. ↑  «Ο Μαρμαρινός στον ΠΑΟΚ», άρθρο στον ιστότοπο Contra.gr, 22 Αυγούστου 2008.
13. ↑  «Στην Καζέρτα ο Μαρμαρινός» Αρχειοθετήθηκε 2016-03-05 στο Wayback Machine. άρθρο στον ιστότοπο Sport24.gr, 1 Απριλίου 2009.
14. ↑  «Μαρμαρινός ο αντί-Τζιγκάνοβιτς»[*νεκρός σύνδεσμος*], άρθρο στον ιστότοπο BasketNet.gr, 25 Φεβρουαρίου 2010.
15. ↑  «Ο ΑΣ Τρίκαλα 2000 ΚΑΕ ανακοινώνει την απόκτηση του Δημήτρη Μαρμαρινού»[*νεκρός σύνδεσμος*], αναδημοσίευση ανακοίνωσης του γραφείου Τύπου της ομάδας, 28 Φεβρουαρίου 2010.
16. ↑  «Μαρμαρινός και με τη βούλα!»[*νεκρός σύνδεσμος*], άρθρο στον ιστότοπο SentraGoal Κύπρου, 14 Ιανουαρίου 2011.
17. 1 2  «Υπέγραψε στον Ηρακλή ο Μαρμαρινός!»[*νεκρός σύνδεσμος*], άρθρο στον ιστότοπο SentraGoal Κύπρου, 22 Φεβρουαρίου 2011.
18. 1 2  «Ανακοινώθηκε ο Μαρμαρινός», άρθρο στον ιστότοπο OnSports.gr, 22 Φεβρουαρίου 2011.
19. ↑  «Και ο Δημήτρης Μαρμαρινός στον Πιερικό Αρχέλαο»[*νεκρός σύνδεσμος*], 11 Σεπτεμβρίου 2011.
20. ↑  «Νέα μεταγραφή για την Έ.Κ. Καβάλας – Στα «γαλανόλευκα» ο Δημήτρης Μαρμαρινός», άρθρο στον ιστότοπο KavalaPress.gr, 30 Σεπτεμβρίου 2013.
21. ↑  Δημήτρης Μαρμαρινός Αρχειοθετήθηκε 2007-12-03 στο Wayback Machine. στατιστικά στην επίσημη σελίδα της Ε.Ο.Κ.

Εξωτερικοί σύνδεσμοι
--------------------

* Δημήτρης Μαρμαρινός, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Dimitrios Marmarinos, στατιστικά στην επίσημη ιστοσελίδα της EuroLeague. (Αγγλικά)
* Dimitrios Marmarinos, στατιστικά στην επίσημη ιστοσελίδα της Fiba Europe. (Αγγλικά)
* Dimitrios Marmarinos, στατιστικά στην ιστοσελίδα ProBallers.com. (Αγγλικά)
* Dimitrios Marmarinos, στατιστικά στην ιστοσελίδα ScoresWay.com. (Αγγλικά)
* Dimitrios Marmarinos, στατιστικά στην ιστοσελίδα DraftExpress.com. (Αγγλικά)

  


|  |  |  |  |  |
| --- | --- | --- | --- | --- |
| 

| π • σ • ε
Γ.Σ. Αμαρουσίου - Κυπελλούχος Σαπόρτα 2000-01 |
| --- |
|  |
|  | 
**4** Φαλέκας  · **5** Νικολαΐδης  · **6** Μανωλόπουλος  · **7** Καραπλής  · **8** Μασλαρινός  · **9** Μαρμαρινός  · **10** Βουρτζούμης  · **11** Ευθύμωφ  · **12** Όλιβερ  · **13** Αμάγια  · **14** Λογοθέτης  · **C** Αλεξανδρής |

 |